Аԥсны акультуратә афиша: аспектакльқәа, агала-концерт
© Sputnik / Томас ТхайцукЗрители
© Sputnik / Томас Тхайцук
Аинформациатә маҵзуреи арадиои Sputnik Аԥсны есымчыбжьа ишәыднагалоит ареспубликаҿы имҩаԥысуа атеатртә қәгыларақәа, афилармониатәи аестрадатәи аконцертқәа, ацәыргақәҵақәа уҳәа жәпакы разгәаҭа.
Жьҭаара 23-29 рызтәи Аԥсны акультуратә афиша.
Sputnik
Аԥсуа драматә театр аҿы жьҭаара 24 асааҭ 19:00 рзы аспектакль “Шьапыла” Валери Ақаҩба иқәыргыламҭа ддырбоит. Аҩбатәи адунеизегьтәи аибашьра аҭоурых еиҭазҳәо арҿиамҭа автор – польшатәи адраматург Славомир Мрожека.
Аԥснытәи аҿар ртеатр аҿы жьҭаара 25 асааҭ 19:00 рзы аспектакль “Аминистр иԥшәмаԥҳәыс”, ақәыргылаҩ Есма Џьниаԥҳа. Ари акомедиа иаанарԥшуеит амали ачынуаҩреи рзы ауаҩы иԥсы шымҭәуа, аха урҭ аҵыхәтәаны хәарҭара рымамкәа ишыҟало.
РУСДРАМ аҿы иааиуа амчыбжь азы:
Жьҭаара 24 - 25 асааҭ 19:00 - “Електра”
Жьҭаара 27 асааҭ 19:00 - “Ашәахәа зхьыршоу”
Жьҭаара 28 асааҭ 19:00 - “Шәышықәса азаҵәра”
Жьҭаара 29 асааҭ 19:00 - “Чиполлино ихҭысқәа”.
Аԥснытәи Аҳәынҭқарратә филармониаҿы жьҭаара 24 - 25 асааҭ 19:00 рзы – Алиса Гыцԥҳа II Жәларбжьаратәи лмузыкатә еицлабра. Жьҭаара 26 асааҭ 19:00 рзы - агала-концерт.